**Praktiske oplysninger om turen til Bornholm**

Vi mødes på **Hovedbanegården (foran Hotel Plaza) - fredag d. 3. juni kl. 9.30 – 9.45.**

Vi rejser med BornholmerBussen fra hovedbanen kl. 10.35 og tager færgen fra Ystad. På færgen spiser vi vores medbragte madpakker. Vi er på Bornholm ca. kl. 13.50. Derefter går vi straks op til Galløkken (1 km) og starter marchen sammen med de øvrige spejdere kl. 14.50.

Marchen slutter søndag eftermiddag/aften, men da der ikke længere går natfærger fra Bornholm om søndagen, overnatter vi i Rønnespejdernes hytte og tager færgen hjem mandag morgen kl. 8.30. Vi forventer at være på Rødovre Station mandag ca. kl. 12.00.

Der må gerne tages mobiltelefon med. Det er rart af hensyn til at kunne få kontakt med spejderne undervejs på turen. Tages der mobiltelefon, power banks og andet af den slags udstyr med, er det på eget ansvar.

Vi rejser selvfølgelig med tørklæde om halsen. Forældre kan låne. Sig til inden turen så tager vi nogle ekstra med. Uniform skal du have på til de første 5 km’s march gennem Rønne hvis du har en og tørklædet skal bæres under hele turen (også af forældre).

Første dags gåtur starter i Rønne, med aftensmad i Hasle og overnatning i Sandkås, syd for Allinge. Det er aften inden vi når overnatningsstedet, så husk en varm trøje i tur-rygsækken den første dag.

De forældre som rejser med på turen kommer til at fungere som hjælpeledere, så de skal respekteres og lyttes til, som de andre ledere.

Er man som forældre stoppet træder man i hjælpefunktionen og tager sig af de børn der evt. er stoppet, både på pladsen og på madstederne.

Under hele turen vil der være hjælpere. Disse bærer hvidt tørklæde med logo. Ligeledes vil der køre opsamlingsbiler på hele turen, så du kan blive samlet op, hvis du er for træt til at fortsætte, og disse vil køre dig til næste samlingssted.

Der er tilmeldt 27-28 deltagere fra Rødovrespejderne. Vi medbringer tre/fire 10-mands telte, og familier vil selvfølgelig få mulighed for at sove sammen. Giv Gunver besked hurtigst muligt hvis I har ønsker til hvem I gerne vil sove sammen med. Teltplanen laves inden turen, da de første formentlig går i soveposerne inden de sidste kommer i mål fredag aften. Vi har igen i år et par hjælpere med som sørger for at fragte vores telte og bagage rundt mellem overnatningsstederne og sætte telte op og tage dem ned, mens alle andre vandrer.

Når man står op om morgenen på teltpladserne er det ens eget ansvar at sørge for at pakke sine ting sammen og sætte bagagen tilbage til Rødovrespejdernes trailer, så vores opsamler kan se at det skal med.

Vi følger stort set Cykelrute 10 hele øen rundt (der er nogle få undtagelser) Der vil undervejs på ruten være opsat skilte, men er du i tvivl om ruten kan den altid ses her. <http://www.korps.dk/Praktiske-oplysninger/Rute>

Læs mere her: <http://www.korps.dk/> og her <http://www.korps.dk/Praktiske-oplysninger/Turen>

Spejdermarchen Bornholm Rundt er en vandretur, hvor det sociale er i højsædet. Det gælder ikke om at komme først, men om at få skabt så god en oplevelse som muligt for sig selv og andre.  
  
I år er der meget færre deltagere end der plejer at være, sikkert pga to års Corona-stilstand, men det bliver garanteret megahyggeligt alligevel. Arrangørerne gør deres bedste og er der noget der ikke lige fungerer, så hjælpes vi ad med at få det til det 😊

**Pakkeliste til Bornholm**

Til turen derover og første aftens gåtur:

*Husk på, at I selv skal bære tingene i den lille rygsæk. Det er IKKE muligt, at få det med i traileren og være sikker på at få det i løbet af fredagen, da traileren er med en anden færge end bussen. Det er heller IKKE muligt at få noget som helst af sin bagage fra traileren når vi ankommer i Rønne fredag eftermiddag. Traileren står ved overnatningsstedet*

**I lille rygsæk som du selv går med:**

* Madpakke til frokost, som vi spiser på færgen
* Kop elle mug i bælte under hele turen (bruges ved drikkeposterne)
* Drikkevarer til frokost
* Dunk eller flaske til opfyldning under turen
* Tyk trøje (det kan blive køligt da vi først når til overnatningspladsen efter solnedgang fredag aften)
* Tegner det til regn vil en regnjakke eller et regnslag skulle medbringes
* Lygte (Det kan blive mørkt inden vi når til sovestedet fredag.)
* Vabelplaster (for en sikkerheds skyld)
* Evt. lommepenge
* Billedlegitimation (Pas eller kørekort) da vi skal igennem Sverige
* Uniform og tørklæde (uniform må tages af når fanerne foldes sammen efter 5 km)

Vi får aftensmad i Hasle fredag aften, så der skal IKKE madpakke med til fredag aften, kun til frokost

**I rygsækken som udleveres ved overnatningsstedet:**

Til overnatning:

* Liggeunderlag
* Sovepose
* Pude (tag evt. bare et pudebetræk med og brug din tykke varme trøje som fyld)
* Evt. lagenpose (blot et dynebetræk, som man kan kravle ind i inden i sin sovepose, hvilket gør at man holder varmen bedre)
* Nattøj/joggingtøj
* Evt. lille sovedyr

Til personlig pleje:

* Tandbørste og tandpasta
* Shampoo/sæbe
* Kam/børste
* Solcreme (det har været nødvendigt de sidste par gange)
* Myggespray / creme
* Vabelplastre !
* Håndklæde

Til spisning:

* Tallerkener (dyb og flad)
* Bestik (kniv, gaffel og spiseske)
* Kop eller mug
* Bestikpose til dit spisegrej, så du kan holde styr på det
* Viskestykke

Tøj og sko:

* Rent tøj, både til varmt vejr og koldt vejr
* Varm trøje (som evt. bør være i lille rygsæk, der tages med på turen der over)
* Ekstra sko (hvis det skulle komme til at regne, så vi har tørre sko med)
* 3-4 par tynde strømper
* 3 par gode tykke vandre strømper (de giver god støtte og er godt til at regulere temperatur ved fødderne). Man bør have et par tynde og et par tykke strømper på for at undgå vabler.

Husk at medbringe dit sundhedskort og den medicin du måske har behov for.

**VIGTIGT:   
Al bagage (bortset fra det I selv bærer i den lille rygsæk på gåturen den første dag) skal afleveres i Fort Vest til spejdermødet i ugen op til turen eller torsdag d. 2. juni mellem kl. 18.00 - 19.00 hos Gunver, Plovstrupvej 15, Rødovre.**